বীন
বীন হচ্ছে ভারতীয় উপমহাদেশে প্রচলিত এবং ফুঁ দিয়ে বাজানো একধরনের বাঁশিজাতীয় সুরযুক্ত লোকবাদ্য। হিন্দি ভাষায় এটিকে পুঙ্গী (पुंगी ) বলা হয়। বীন এবং পুংগীর পাশাপাশি কোন কোন অঞ্চলে এটি মুরলি নামেও পরিচিত। সাধারণতে লাউয়ের খোল দিয়ে এটি তৈরি করা হয়। বায়ু গমনের উদ্দেশ্যে এতে ফুটাযুক্ত দুটি নল ব্যবহার করা হয়। নল দুটির ছিদ্রে আঙুল রেখে সাংগীতিক ধ্বনি সৃষ্টি করা হয়। এটি একাধারে বিরামহীনভাবে বাজানো হয় যতক্ষণ সাপুড়ে তার দম ধরে রাখতে পারে। ওঝা এবং যাদুকরদের পাশাপাশি সাপের খেলা দেখানোর জন্য বীন ব্যবহৃত হয়।